
A jó kapcsolat alapja, a jó kommunikáció, avagy belső kommunikációs IT platformok a vállalati életben.

Szokás mondani, hogy minden jó kapcsolat alapja a jó kommunikáció a felek között.
Vajon ez mennyire igaz a vállalati életre? A kutatásomban a vállalati szektorban jellemző
belső kommunikációs szokásokat és módszereket vizsgálom. A kommunikációt, mint
feladatkört, nagyon sok dolog befolyásolja a mindennapokban. Egyre több lehetőség van
ennek a területnek a fejlesztésére a fejlődő IT szektornak és az innovatív digitalizációnak
köszönhetően. De vajon milyen egy jó belső kommunikációs platform? Mire van szüksége
a munkavállalóknak és hogyan lehet a választott módszer a leghatékonyabb?
A kérdések, amikre a kutatásom irányul:
• Vajon egyeznek-e a munkavállalóktól érkező kommunikációs igények és a
munkáltató által nyújtani tudott módszerek és platformok a napjainkban működő
vállalatoknál?
• Milyen változások történtek, amiket a 2020-ban induló Covid-19 járvány okozott a
vállalatok belső kommunikációjának területén pozitív, vagy negatív irányba?
• Jelenleg milyen HR informatikai platformok vannak a belső kommunikációs
területen?
• Milyen, kevésbé ismert és kevésbé kihasznált platformok és programok vannak,
amiknek hatalmas jövője lehet a HR informatikában?
A kutatásom célja, hogy ezekre a kérdésre választ kapjak és minél több olyan
platformot ismerjek meg, amik támogatni tudják a vállalati szektor belső
kommunikációját.
A dolgozatomban két féle kutatási formát alkalmaztam. Szekunder kutatásként, az
aktuális hazai és külföldi szakirodalmakat dolgoztam fel. Ezen kívül primer kutatásként, az
interjús kutatást választottam. Ezeken az adatgyűjtési módszereken kívül a kutatásom
egyik legmeghatározóbb része, a mai informatikai piacon jelenlevő platformok,
programok, alkalmazások elemzése és részletes bemutatása a felhasználói oldalról
vizsgálva.
A kutatásom eredményei:
• Többnyire elégedettek a munkavállalók a belső kommunikációs rendszereikkel, de
felmerültek problémák, amiket a dolgozatomban részletesen kifejtettem.
• Számos változást eredményezett a vírushelyzet a HR területén. Megjelent itt is a
digitalizáció, a technológiafejlődést. Nagyobb hangsúlyt kapnak a HR ügyviteli
rendszerek és az online kommunikációs platformok is.
• Számos humáninformatikai szoftver található a piacon minden területre külön
vagy akár egyszerre megoldást nyújtva.
• A HR rendszerek digitalizációja elkezdődött, a technológiai fejlődés jelen van, és
ebben van a HR jövője.



